ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670020818

ขอให้ตรวจสอบการเข้ามาปฏิบัติหน้าที่ของประธาน และกรรมการหมู่บ้านอัมรินทร์นิเวศน์ 3 ผัง 4 แขวงสายไหม เขตสายไหม กรุงเทพมหานคร ที่เป็นครอบครัวเดียวกัน เนื่องจากผู้ร้องแจ้งว่าบริเวณภายในหมู่บ้านฯ ดังกล่าว มีประมาณ 800 กว่าหลังคาเรือน มีประธาน และกรรมการหมู่บ้านฯ จำนวน 15 คน  มีประธานหมู่บ้านฯ เป็นบุคคลเพศชาย (ไม่ทราบนามสกุลและไม่ระบุรูปพรรณสัณฐานที่ชัดเจน) ภรรยาประธานหมู่บ้านฯ  เป็นบุคคลเพศหญิง (ไม่ทราบนามสกุลและไม่ระบุรูปพรรณสัณฐานที่ชัดเจน)  กรรมการหมู่บ้านคนที่ 1 เป็นบุคคลเพศชาย (ไม่ทราบนามสกุลและไม่ระบุรูปพรรณสัณฐานที่ชัดเจน) กรรมการหมู่บ้านคนที่ 2 เป็นบุคคลเพศหญิง (ไม่ทราบนามสกุลและไม่ระบุรูปพรรณสัณฐานที่ชัดเจน)  มีความสัมพันธ์เป็นสามีภรรยากัน กรรมการหมู่บ้านคนที่ 3 เป็นบุคคลเพศหญิง (ไม่ทราบนามสกุลและไม่ระบุรูปพรรณสัณฐานที่ชัดเจน)  และกรรมการหมู่บ้านคนที่ 4 (ไม่ทราบรายละเอียดที่ชัดเจน) ผลิตน้ำส้มจำหน่ายภายในหมู่บ้านฯ มีความสัมพันธ์เป็นแม่-ลูกกัน ซึ่งผู้ร้องแจ้งว่าก่อนที่จะมีการเลือกตั้งประธานและกรรมการหมู่บ้านฯ มีการแจ้งว่าจะมีการทำถนนภายในหมู่บ้านอัมรินทร์นิเวศน์ 3 ผัง 4 ล่าสุดมีการประชุมเมื่อ 1 สัปดาห์ที่ผ่านมา แจ้งว่าทำไม่ได้ เพราะกรรมการคนเดิมไม่ได้ไปรับโอนจากบริษัทศิวานาถ จึงไม่สามารถดำเนินการได้ (เป็นการกล่าวอ้างถึง) ทำให้ปัจจุบันถนนภายในหมู่บ้านฯ ชำรุด เป็นหลุมเป็นบ่อ ถนนมีการซ่อมแซมแค่ซอย 1-3 แต่ตั้งแต่ซอย 3ไปจนถึงซอยสุดท้ายของหมู่บ้าน ไม่ได้มีการทำถนนแต่อย่างใด  จึงเป็นการละเลยการปฏิบัติหน้าที่ อีกทั้งผู้ร้องเกรงว่าจะเข้ามาทำประโยชน์ส่วนตนมากกว่าส่วนรวม เพราะมีการแจกเงินทอง เล่นพรรคเล่นพวก พบเห็นมาเป็นระยะเวลานานแล้ว เบื้องต้นผู้ร้องได้ติดต่อแจ้งเรื่องไปยังสำนักงานเขตสายไหม 
 
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata